open-index/open-wikipedia-markdown huggingface dataset:
زغبة حاصلة

**الزغبة الحاصلة** (تحت الجلدة) هي واحد الحالة طبية فين الزغبة كاتلوى على راسها ؤ تنوض تحت من الجلدة بلاصة ما تخرج برا الجلدة. هاد الحالة كاتكون شايعة كثر بينات الناس اللي شعرهم حرش ؤلا مموج. تقد ؤلا اللا تخندف ؤ تدير بحال الحبوبة حمرة اللي تقد تبقى صغيرة ؤلا تكبر بزاف. ف أغلب الحالات الزغابي الحاصلين كايتكونو فالبلايص فين كايكون الشعر مكرّط ؤلا منتوف (اللحية، الراس، الحجر، ؤزؤز) كايبقى الاحتمال ديال أنها تقد تتكوّن تا فالبلايص لوخرين. أي حاجة كاتقطّع ؤلا تحسن ؤلا تكرّط الشعر يمكن ليها تسبب فالزغب الحاصل تحت الجلد. السبب لوخر اللي كايتسبب فالتكون ديال الزغب الحاصل تحت الجلدة هو فاش كاتكون الجلدة ما محكوكاش (بالكيس) ؤ مربية عليها طبقة ديال الجلدة الميتة.

## مصادر

تصنيف:حالات طبية د الجلد
تصنيف:مرضات د الشعر
طيح د طانسيو (بڭرة و نعجة)

تصغير
**طيح د طانسيو** هوّا واحد لمرض كيبان عند لبڭرة يالّا ولدات. عند نّعجة، كايوقاع غاليبا ف لّخر ديال ضرورية.

## بيانات عند لبڭرة
كايوقع غاليبا عند لبڭرة لحلّابة لّي ولدات كتر من 3 مرّات.

كايوقاع ف 48 سويع من مور لولادة.

لبهيمة كاتخروع. شويا كاتطيح و ما تقدرش تنوض، واخّا ب لعوين ديال 10 د بنادم.

حرارة هابطة (37&nbsp;°C حتّا 32&nbsp;°C).

مومّو د لعين محلول بزاف (mydriasis).


Touma velêye ledjir.jpg|مرض خفيف
Touma del velêye tiesse riployeye vea.jpg|حالة عاديّة: كاتلوي راسها
Touma velêyes eståde3.JPG|مرض داخل


## بيانات عند نّعجة
عند نّعاج، كانشوفو لمرض عند نعاج ضارّين ف شهرهم. والاهيني كيكون حتّا عند نّعجة يالّا ولدات. كايوقع غير عند نعجات صحاحات (ماشي عند ضّعافين).


Berbis touma d' l' asmetante.jpg|حالة خفيفة
Touma bacalciomrece berbis.JPG|حالة عاديّة: كاتلوي راسها
Touma berbis bedlêye T0 coûtcheye.jpg|حالة خاطر


## عند لماعز
لمرض كايكون حتّا عند لمعزات لحلّابات.

تصنيف:مرض
تصنيف:أمراض ديال بهايم
موسم طانطان

تصغير|التبوريدا ف لموسم د طانطان ف 2013
**لموسم د طانطان** هو موسم تيكون كل عام ف لمدينا د طانطان ف لجنوب د لمغريب. ف لوقيتة ديالو، اللي تاتكون ف الصيف، تيتجمعو كتر من 30 قبيلة د لمنطقة، و تيحتافلو بيناتهم باش يوّريو الطريقة د لعيشة و التقاليد د الصحرا، و يقضيو لأغراض اللي خاصها الجماعة (بحال لعراسات، السباقات د الجمال، التبوريدة، و لغنا و الشيعر ب لحسانية). لموسم تاتنضّمو لمؤسسة د الموݣار (لملاقية بالشلحة).

بدا هاد لموسم ف 1963، و حبس ما بين 1979 و 2004 علاود مشاكل ديال لأمن ف لمنطقة. رجع ف 1980 ولكن عاود حبس تلاتة د لمرات وقت الجايحة د كورونا (من 2020 ل 2022). من 2015، ولاّت الدولة د لإمارات شريك دايم ف التنضيم ديال لموسم.

لموسم د طانطان مهم حيت تيعاون لقبايل باش يحافضو على التقافة ديالهم و ما تنقارضش، و داكشي علاش دخّلاتو ليونيسكو من 2008 ف اللائحة ديال الترات اللامادي ديال بنادم.

## مصادر

تصنيف:مهرجانات ف لمغريب
تصنيف:طانطان
تصنيف:إقليم طانطان
تصنيف:مقالات تكتبو ف لإديتاطون لموازي ديال ربيع د ويكيميديا ؤروپا الشرقية و لوسطانية 2025
تصنيف:تقافة أمازيغية
تصنيف:تقافة د لمغريب
لإقصائيات د كاس لعالم 2026 (إفريقيا)، لݣروپ C

**لڭروپ C ديال إقصائيات كاس لعالم 2026 ف إفريقيا**، هوّ واحد من لڭروپات د إفريقيا لي كايأهّلو ل كاس لعالم 2026.

لڭروپ فيه لمنتخبات ديال جنوب إفريقيا، بينين، رواندا، نيجيريا، ليسوطو و زيمبابوي.

الرابح ديال لڭروپ غادي يتأهل نيشان ل كاس لعالم، بينمّا التاني غادي يدوز ل الدور لحاسم باش يتأهل ل لإقصائيات بين لقارّات ديال كاس لعالم 2026.

## الترتيب

## مصادر

تصنيف:لإقصائيات د كاس لعالم 2026 (إفريقيا)
جهنم

تصغير|وادي هينوم ف جوايه عام 1900
**جاهناما** ؤلا **جاهنّام** (بلعربية جهنم) كلمة إيسلامية كاتعبر علا لجحيم فلوغا ديال ليونان ؤكاتعني **[[وادي هانوم]]**، ؤهوا واد برا لقدس ضاير علا لبلدة القديمة.

خدم بيه لعهد جديد باش يهدر علا لعاداب و هدر عليه لقورءان، لي خدّم كلمة "جَهَنّمُ" زعما سميا من سميات العافية كايعدب بيها الله لي كايستاهلو، (سورة لكهف) لآية 106، ؤ (**ذَلِكَ جَزَاؤُهُمْ جَهَنَّم**) زعما "هاكداك أخرتهوم يساليو فجاهناما" ؤكايهدر هنا علا لكوفار. أما صم (لحجر) ديال جاهناما هو صم كحل ديال العافيا.

لمسلمين ؤ لمسيحيين كايقولو بلي **جاهناما** سخونا بزاف، على حساب حديت مروي على رسول محمد
**العافيا ديالكوم هيا پارتيا من سبعين پارتيا من العافيا ديال جاهناما.**

بالعربية: **«ناركم جزء من سبعين جزءا من نار جهنم.**» 

ؤ كايقولو عاود بلي باردا بزاف:

**«أخيب برد غاتشوفوه هوا صميقلي ديال جاهناما.»** 

بلعربية **«إن أشد ما تجدون من البرد من زمهرير جهنم.»** 

ؤ هيا كحلا بحال ليل، ؤ فيها طاجات، شحال ما كاتهبط كايزيد لعاداب. ؤ ف لإيسلام هيا لبلاصا فين الله كايعدب لكوفار.

## مصادر

تصنيف:مور لحياة
تصنيف:بلايص د لحياة مور لموت
دوار

[تصغير|رسمة ديال دوّار ف لمغريب حدا [طانجا، 1845]]
الدوّار ف لمغرب لكبير هوّ مصطلح كيشير ل تجمع ديال الديور، مستاقرين ولّا ترحاليين، مؤقاتين ولّا دايمين، لي كيسكنو فيهم أفراد مرتابطين ب علاقة الدم من جيهت لبّات. ف التعريف لإداري، كيتّعتابر الدوّار تقسيم أساسي لي كيمتّتل طرف من جماعة قروية.

تاريخياً، الدوّار كان مخيم ديال سكان رحّالا لي كيتصاوب على شكل دايرة باش تّجمع لكسيبة ف لوسط ديال لخيام ولّا الديور د السكنى.

## إيتيمولوجيا
لفرانساوية خدات كلمة *douar* من اللهجات د شمال إفريقيا ف لقرن 17، لي ديكساع كانت كاتعني "تجمع ديال لخيام ضاير على لكسيبة لي كاتدار ف لوسط".

جان موكي خدّم هاد لكلمة ب لورطوڭراف *adouar* ف 1617. ف الصبليونية كلمة *aduar* لي عندها نفس لمعنى مخدّمة من لقرن 15.

## لمغريب

مصطلح دوار ف لمغريب كيعني "قرية صغيرة ولّا تجمع سكني قروي"، لي كيتشكل من 50 تال 400 عائلة، ب ديور مفرّقين ف السهول كتر منها ف الجبال، و كيتّعتابر لوحدة لأساسية ديال الجماعة لقروية.

ف لمدون لكبار، مصطلح "دوّار" يقدر يتّقصد بيه "مدون لقزدير" لي كيشكّلو حومات، بحال لمكانسة ف الدارلبيضا. هاد الدواور كيتم محاولة لإدماج ديالهم ف لمدينة، تحت معايير مقبولة ديال لقلدة التحتانية. ف إطار برنامج "مدينة بلا قزدير" لي تلونصى ف 24 يوليوز 2004، ولات لحومة د لمكانسة، لي كانت مكوّنة من دواور د لقزدير، تحت لإدارة و لإشراف ديال لبلدية د الدارلبيضا.

## الدزاير
تصغير|إحتفال ف دوّار ف الدزاير
ف الدزاير، لمصطلح ديال "دوّار" كيتقصد بيه "جماعة" ولّا "قرية" ف لوسط لقروي لي عندها قل من 400 ساكن، لي كيكونو عادةً ف السهول ولّا الجبال.

ف الدزاير تحت لإحتلال لفرانساوي كان الدوّار كيتّعتابر تقسيم إداري قروي، متلا ف الجماعة لمخلّطة commune *mixte*، لي عندو تمتيلية دايمة ف الجماعة *djemaâ*، و كيشمل قبيلة ولّا فرع ديال قبيلة.

ليوم كاينين دواور ف الدزاير لي ماكيشملهمش لإحصاء الرسمي.

## مصادر

## مزاود

* Douar ف لموسوعة لأمازيغية

تصنيف:لمغرب لكبير
دوار (لمغريب)

[تصغير|رسمة ديال دوّار ف لمغريب حدا [طانجا، 1845]]
**الدوّار** ف لمغريب هوّ مصطلح كيشير ل قرية ولّا تجمع قروي. كايكون عادةً مكوّن من مجموعة د السكان لي كاتربطهم علاقة د الدم ولّا كينتاميو ل نفس لقبيلة ولّا ساكنين ببساطة ف نفس لموضع الجغرافي. هاد لمصطلح مخدّم تا ف بلدان خرين ديال لمغرب لكبير.

يقدر يكون الدوّار مركّز ف موضع واحد و كايتسمى ف هاد الحالة "دوّار مجمّع"، ولّا مفرّق ف كتر من موضع و كيكون ف هاد لحالة إما "دوّار مجزّأ" ولّا "دوّار مشتّت". يقدر يتسمى التجمع السكني "دوّار" ل أسباب طبيعية، تاريخية ولّا رسمية ف إطار التقسيم لإداري لمغريبي.

كلا دوّار كينتاخبو السكان ديالو مومتيل ديالهم ف مجلس الجماعة لمحلية، و كاتعيّل السلطات أعوان ديال السلطة باش يمتلوهم ف عدد ديال الدواور. هاد لأعوان كيكونو هوما لوساطة مابين السكان ديال الدوار و مابين لقايد، رئيس الدائرة، الجادارمية، و مؤسسات خرين ديال الدولة بحال لبوسطة، الجماعات و غيرهم. هاد لأعوان هوما الشيخ ولّا أمغار و لمقدّم. الشيخ ولّا أمغار كيخدم ف إطار مجموعة ديال الدواور لي كاتسمى "مشيخة"، و كايعاونوه لمقدّمين لي كيكون كلّا واحد منهم مكلف ب دوار ولّا دواور وسط لمشيخة.

أمغار يقدر يلعب دور ف حل لمطايفات بين لعائلات و غيرها من لمشاكيل لي كاتطرى بين مّالين الدوار.

## مصادر

تصنيف:تقسيم ترابي د لمغريب
عبد القادر لشهب

**عبد القادر لشهب** (مزيود ف 13 يوليوز 1954 ف وجدة، توفى ف 10 نونبر 2024) هوّ ديپلوماسي مغريبي و كوايري سابق.

## حياتو
عبد لقادر لشهب قرا ف كلية لقانون لي تابعة ل جامعة لحسن التاني ف الدارلبيضا، و خدا دوكتورا ف لعلاقات الدولية من جامعة جونيڤ.

### لكاريير

#### لكاريير د كوايري
لشهب كان كيلعب كورة كا مهاجم. ف صغرو لعب معا فراقي د لحومة ف وجدة، و من بعد بدا مسيرة ديالو ف الإتحاد الإسلامي الوجدي ف 1972، و مولودية وجدة من 1973 ل 1974. موراها مشى باش يلعب معا لوداد لبيضاوي. ف لموسم اللول ماركا 23 بيت، شي لي عاون لوداد باش تدي لبوطولة ف موسم 1975-1976. مشى من بعد ل سويسرا و لعب ف لبوطولة اللولة ديالها.

و لعب 15 مرة معا لمنتخب لوطني لمغريبي.

#### لكاريير د ديپلوماسي
ف 1983، بدا لشهب لكاريير الديپلوماسية ديالو ف وزارة الشؤون لبرانية و التعاون. ف 1988 ولّا مستشار ديال الشؤون لإقتصادية ف التمتيلية ديال لمغريب ف لبيرو ديال لأمم لمتحدة ف جونيڤ. ف 1995، ولّا مدير ديال الديوان ديال وزير الشؤون لبرانية و التعاون. ف 1998، تعيّن سفير ديال لمغريب ف كانادا، و ف 2003 تعيّن سفير ديال لمغريب ف الجاپون. ف 2008 تعيّن سفير ديال لمغريب ف روسيا. ف 29 ماي 2009، عطى لبرية د التعيين ديالو ل الرئيس د روسيا ديكساع ديميتري ميدڤيديڤ، و بقى ف هاد لمنصب تال 2019.

## مصادر

تصنيف:سفارا د لمغريب
تصنيف:ديپلوماسيين مغاربا
تصنيف:ناس تزادو ف وجدة
تصنيف:زيادة 1954
تصنيف:وفيات 2024
تصنيف:كوايري مغريبي
تصنيف:ناس د وجدة
تيبيت

تصغير|فاميلة تيبيتية غادية ل فيستيڤال د لعودان ف منطقة خام
**تيبيت** (ب التيبيتية བོད، لهجة لاصا [pʰøːʔ˨˧˩] *بود*، ب الشينوية 藏区، *تساكتشو*) ولّا **تيبيت لكبيرة**، هيّ منطقة ف لغرب ديال شرق أسيا، لي كاتكوڤري أغلبية د لهضبة د تيبيت و مساحتها 1,200,000 كلم². تيبيت هيّ لوطن ديال التيبيتيين. كاينين مجموعات إتنية خرة تا هيّ كاتعيش ف هاد لهضبة لي هوما لمنڭوليين، مونپا، طامانڭ *Tamang*، تشيانڭ *Qiang*، شيرپا *Sherpa*، لوبا *Lhoba*، و من لقرن 20 شعوب هان و هوي. تيبيت هيّ أعلى منطقة فوق لأرض، حيت لعلو لمتوسط ديالها كيوصل ل 4380 ميترو. جات ف جبال لهيمالايا، و أعلى نقطة فيها هيّ جبل إڤيريست لي عندو أعلى قمة ف لعالم كاتوصل ل 8848 ميترو فوق سطح لبحر.

لإمبراطورية التيبيتية بانت ف لقرن 7، و ف لأوج ديالها ف لقرن 9 فاتت لحدود ديالها هضبة التيبيت، من حوض طاريم و جبال پامير ف لغرب، تال منطقة يونّان و لبنڭال ف الجنوب الشرقي. تقسمات من بعد ل بزاف د لأقاليم. أغلبية ديال لمناطق لغربية و لوسطانية ديال تيبيت (ؤ-طانڭ) توحّدو، وخا غير ب السمية، تحت السلطة ديال سلسلة د لحكومات التيبيتية ف لاصا، شيڭاتصي ولّا بلايص قراب ليهم. لمناطق الشرقية د خام و أمضو كانو فيهم قلدات سياسية مشتتة ديال السكان لأصليين، حيت كانو مفرّقين مابين إمارات صغار و تجمعات قبلية، و ف بزاف د لحالات كانو كيطيحو تحت لحكم ديال الشينوا. أغلبية د هاد لمنطقة سيطرو عليها لأقاليم د سيتشوان و تسينڭهاي ديال الشينوا. لحدود د تيبيت ديال دابا تشكّلو سيرتو ف لقرن 18.

من مور التورة د شينهاي ضد سلالة تشينڭ *Qing dynasty* ف 1912، لعساكريا د تشينڭ تحيّد ليهم السلاح و تجرّى عليهم من منطقة ؤ-طانڭ، ولايني تديكلارات ف الدستور ديال جمهورية الشينوا كا طرف منها تحت مسمّى ديال "منطقة د تيبيت". الدالاي لاما نمرة 13 ديكلارى لإستقلال ديال لمنطقة ف 1913، وخا هاد الدولة ماعتارفات بيها تا شي دولة خرة. لعاصمة لاصا من بعد سيطرات على لغرب ديال شيكانڭ تا هوّ، و بقات تيبيت مستاقلة تال 1951 ملي حتلاتها و ضمّاتها ليها الجمهورية الشعبية الشينوية، من مور معراكة تشامضو، و لهضبة ولات تابعة إداريا للشينوا. لحكومة د تيبيت تحيّدات من مور التمرد لفاشل ديال تيبيت ف 1959. دابا، الشينوا كاتحكم لغرب و لوسط ديال تيبيت كا طرف من لمنطقة لمستاقلة د شيزانڭ، بينمّا الشرق تابع ل مناطق إداريين مستاقلين ديال أقاليم تشينڭهاي، ڭانسو، يونّان و سيتشوان.

لحاراكة د لإستقلال د تيبيت كايقودوها سيرتو الزماڭريا التيبيتيين. لمونضامات ديال حقوق بنادم تاهمو لحكومة د الشينوا ب إنتهاكات ديال حقوق بنادم ف تيبيت، لي منها التعديب، لحبس لعشوائي، و لقمع الديني، بينمّا لحكومة د الشينوا كاكونطرولي لمعلومة و كاترفض باش يجيو مراقبين من على برّا. كاينين أخبار متناقضين على لحجم ديال لإنتهاكات د حقوق بنادم، منها لي كاتوصل ل إبادة تقافية و تشنوين ديال تيبيت. لمضاهر ديال لقمع ديال التقافة التيبيتية باقين كيتوتّقو.

أكبر ديانة ف تيبيت هيّ لبوديه التيبيتية. كاينين أديان خرين بحال بون، لي هيّ ديانة أصلية ف تيبيت كاتشبه للبودية التيبيتية، لإسلام، و لمسيحية. لبودية التيبيتية عندها أكبر تأتير على لفن، لمزّيكة و مراسيم لإحتفال ف لمنطقة. لمعمار التيبيتي كيعكس التأتير ديال لمعمار الشينوي و لهندي. لماكلات و لمشروبات لمنتاشرين ف تيبيت كاين منهم الشعير لمحمّر، لحم ياك *Yak*، و أتاي ب الزبدة. معا التزايد ديال عدد السياح ف السنوات اللخرة، ولّات السياحة أكبر سيكتور ديال لإقتصاد د تيبيت، لي شكّل 50,1% من الدخل لإجمالي ديالها ف 2020.

## مصادر

تصنيف:مناطق تاريخية
تصنيف:مناطق د الشينوا
تصنيف:شرق أسيا
طاريفات ديال لولاية التانية د طرامپ

تصغير|ترامپ كيعلن على الطاريفات ف "يوم التحرير"، 2 أبريل 2025
**الطاريفات ديال [[لولاية التانية د طرامپ]]** هوما طاريفات لي دار الرئيس د لميريكان دونالد طرامپ، باش يزيّر السياسة لحمائية ديال لميريكان. ف أبريل 2025، هاد النسبة طلعات من 2% ل 24 ف لموعدّال، لي كاتّعتابر أعلى نسبة من هادي قرن.

ترامپ صعّد ف لحرب التجارية بين لميريكان و الشينوا، ب الزيادة ديال الساس د الطاريف على لواردات ل 54% من 9 أبريل 2025. و بدا حرب تجارية معا كانادا و لمكسيك ملي فرض طاريف ديال 25% على أغلبية د السلاعي ديال كانادا و لمكسيك، ولايني تراجع من بعد و دار إستتناء مامحدّدش ف لوقت للسلاعي لي كيوافقو الشروط ديال لإتفاقية بين لميريكان، كانادا و لمكسيك. ترامپ ڭال بلي هاد السياسة كاتهدف باش تحمّل هاد لبلدان لمسؤولية ف الطرافيك ديال لاضروڭ و لهجرة اللاشرعية، و ف نفس لوقت تدعّم الصناعة لمحلية ف لميريكان. من بعد، فرض 25% ديال الطاريف على واردات د لألومينيوم، لفولاد، و لمنتوجات ديال الطوموبيلات من جميع لبلدان، و متوقع بلي لأجزاء ديال الطوموبيلات تا هوما غادي تّفرض عليهم نفس الطاريفة.

ف 2 أبريل 2025، لي ترامپ سمّاه "يوم التحرير"، صدر أمر تنفيدي ب فرض طاريفة على جميع لواردات للميريكان ب نسبة ديال 10% ف لمينيموم، ب إستتناءَات قلال. زيادة على هادشي، 57 دولة و كيان تفرضات عليهم طاريفة ديال 11 تال 50%. الطاريفة اللولة بدات ف 5 أبريل، و التانية كانت غادي تبدى ف 9 أبريل 2025، ولايني ترامپ قرّر باش يعلّقها ل مدة 90 يوم على جميع لبلدان ال57 من غير الشينوا.

لإعلان ديال إدارة ترامپ على هاد الطاريفات لي تسمّاو "طاريفات عكسية"، مصطلح لي كيتير الجدل، زيادة على طاريفات "إنتقامية" من عند لبلدان لخرين ضد لميريكان، أدّاو كراش ديال سوق التعاملات. على حساب الصيغة د لحساب ديال الطريفات لعكسية لي نشراتها لإدارة د ترامپ، لعجز التجاري كيتّعتابر شي حاجة سلبية و خاصو يتحيّد ب أي شكل. كانادا، الشينوا، و لإتحاد لؤروپي علنو طاريفات ديالهم ضد لمنتوجات د لميريكان، ف لوقت لي بلدان خرين بداو كيساومو باش يمنعو مطايفات تجارية إضافية. راه متوقع بلي هاد الطاريفات ديال ترامپ غادي يتسببو ف ركود قتيصادي.

## مصادر

تصنيف:2025
تصنيف:الولايات المتاحدة د ميريكان
تصنيف:دونالد طرامپ
شنڭي

**الشنڭي** (ب النڭليزية *triticale*، ب لعربية *شيقم*) هوّ نبتة هجينة مابين لڭمح و الشنتي، لي تم التهجين ديالها لمرة اللولة ف لقرن 19 ف سكوطلاندا و ألمانيا. الشنڭي لمتوفّر تجارياً علاين يكون ديما ناتج على تهجين من الجيل التاني، يعني جاي من تهجين ديال جوج نواع أصليين د الشنڭي. بشكل عام الشنڭي عندو الجودة د لحبوب د لڭمح، و لمقاومة للأمراض و التغيرات د لبيئة و التربة لي عند الشنتي. ف أغلبية د لحالات كيتم زراعة الشنڭي على ود لعلف د لكسيبة، ولايني كاينين تا ماكلات د بنادم مصاوبين منو، بحال سيريال د لفطور، لي يقدر لواحد يلقاهم ف لحوانت ديال لماكلة الصحية.

أكبر بلدان ف لإنتاج ديال الشنڭي هوما پولونيا، ألمانيا، بيلاروسيا، فرانسا و روسيا. ف 2014، تنتجو 17,1 مليون طن ديال الشنڭي ف لعالم كامل، على حساب مونضامة لماكلة و الزراعة (فاو).

لبرنامج ديال تحسين الشنڭي، لي تابع للمركز د تطوير الدرا و لڭمح *CIMMYT*، كيهدف ل تحسين لإنتاج د لماكلة و التغدية ف لبلدان النامية. الشنڭي تعتابر بلي لي عندو پوطونسييل كبير ف لإنتاج ديال لخبز و مواد خرين د لماكلة، بحال لحلوى، لمعجنات، لعجينة د لپيتزا، و السيريال د لفطور. لمحتوى ديال لپروتين فيه طالع على لي كاين ف لڭمح، وخا لڭلوطينين *glutenin* ناقص. لحبوب ديال الشنڭي كيتعتاقد بلي فيهم الليزين *lysine* تا هوّ زايد على لڭمح. التاقبّول ديالو كيشتارط بلي الصناعة ديال الطحين تأضاپطيه، حيت التقنيات ديال الطحين د لڭمح ماشي بحال ديال طحين الشنڭي. لأبحات لي تدارو بيّنو بلي الشنڭي يقدر يتخدم كا حبوب ديال لماكلة، و ب لخصوص بلي النشا ديالو كيقدر يهضمو بنادم. و راه ديجا متوفّر دابا للماكلة و عندو أهمية قتيصادية كبيرة. و عاد جلب لإنتباه ليه كا مصدر ديال الطاقة، حيت كاينين دابا أبحات على لإستعمالات ديالو ف لإنتاج ديال لبيوإيطانول. الشنڭي تخدم تا ف لمصاوبة ديال لڤوضكا.
[alt=The smaller grain of [wheat on the left, larger kernels of rye next, and triticale on the right — triticale grain is significantly larger than wheat.|يسار|تصغير|280x280بك|الشنڭي، الشنتي، لڭمح]]

## مصادر

تصنيف:حبوب د الدرة
التار (آلة موسيقية أذربيجانية)

**التار الأذربيجاني** هو وتار طويل الرقبة، مقطوع، كيتصنع تقليديا، و كيتستعمل ف جميع البلايص ف جمهورية أذربيجان. هاد لوتار كيتستعمل إما بوحدو أولا مع آلات خرة ف بزاف ديال النواع الموسيقية التقليدية. بزاف ديال الناس تيعتابروه أداة موسيقية رائدة ف لبلاد. هاد لوتار و المهارات المتعلقة بيه و تقاليد لعبو دور كبير ف تشكيل الهوية الثقافية ديال الأذربيجانيين.

ف عام 2012، تزادت الحرفة ديال الصنعة ديال هاد لوطار و العزف عليه لليستة ديال التراث الثقافي اللامادي عند اليونسكو.

## كيفاش كيتلعب
تصغير|الفنان ديال لوتار الأزريبجاني مشادي جمال أميروڤ
تيشد الفنان لوتار أفقيا على الصدر ديالو، و كيضرب على لكوارد ديال لوتار ب واحد الريشة، و تيبقى يخدم بزاف ديال تقنيات و زواقات الموسيقية و مجموعة متنوعة ديال التقنيات و ضرابي باش يعطي ألوان موسيقية مختالفة. هاد لوتار هادا عندو قيمة كبيرة ف العراسات و الإجتماعات المختالفة، و القصاير. الملاعبيا تينقلو المهارات ديالهم للشباب إما ب الكلام ب الفم، ولا ب العروض الموسقية، و حتى ف المؤسسات الموسيقية التعليمية.

## تاريخ
[يسار|تصغير|200x200بك|التلاتي ديال الموسيقيين المقاميين (الفنان التار ݣالس ف لوسط). [باكو، 1912]]
"لوتار ديال أزربيجان" ولا "لوتار مول 11 كورد" هو أداة كتختالف شوية على لوتار ديال الفرس، و هو وتار أصلو من لوتار الفارسي اللي طورو واحد سميتو ساديجان ف جوايه عام 1870، و هو مختالف شوية حيت عندو لكوارد كتر. لوتار القوقازي تيكون عندو كورد عالي شوية ف واحد جنب، و عادة ما تيكون فيه جوج كوارد تيدوزو فوق واحد الصفيحة الصغيرة ديال المعدن ف النص ديال الرقبة ديال لوتار. كولشي ݣاع هاد الكوارد ملصقة بواحد الحامل تيهزها.

ف النص الثاني ديال القرن تسعطاش، تطور هاد لوتار هادا. و بان واحد من أعظم الموسيقيين ديال هاد الآلة هو ميرزا صادق الأسد (1846-1902)، اللي دخل تغييرات ف الكادر و الشكل التقليدي الإيراني، و زاد عدد الكوارد و رفعها ل 11. و زايدون، بدل الطريقة د اللعب، و ولى تيهزو ب ركبتو جيهت صدرو.

بدا ليزيدهار ديال اللعب على الآلات الموسيقية ف القرن العشرين. و ف المثال، كان لوتار هو الرائد ف أول أوركيسترا ديال لأدوات الموسيقية الشعبية، لي تدار عام 1931 ب مبادرة من أزير حاجيبيوڤ مسلم ماݣومايڤ أكبر لكتاتبيا الأزربيجانيين ف النص لول ديال القرن العشرين. و من بعد وسعات مدرسة العزف على الآلات الموسيقية، اللي أسسها أزير حاجيبيوڤ، الإماكنيات الفنية و التقنية ديال الآلات الموسيقية.

ف الموسيقى الأذربيجانية، كان لوتار كيتخدم ب الدرجة لولى كأداة رئيسية ف ما كيتسمى ثلاثي المقام من المغنيين، و اللي تيدخل فيه حتى الكمنجة و البندير. لوتار سوا كجزء من ثلاثي المقام ولا بوحدو، مازال تال ليوم، كيلعب دور كبير ف فن المقام، التقليدي و الشعبي ديال أزربيجان.

## مصادر


## مزاود

* الصنعة و الفنون التمثيلية ديال التار، أداة موسيقية طويلة الرقبة

تصنيف:أزيربيدجان
تصنيف:آلة د لموسيقا
علي نجاب

**علي نجاب** (مزيود ف 31 دجنبر 1943، توفى ف 26 نونبر 2024) ؤفيسير مغريبي ديال لقوات الجوية لملكية لمغريبية.

كان تشد ف 10 شتنبر 1978 من عند جبهة لپوليزاريو ف لحرب د الصحرا. بعدما طلقوه من بعد 25 عام، شهد على لوضعية د لحياة ديال لمحابسيا لمغاربا ف لمقر لعام ديال لبوليزاريو ف تيندوف، الدزاير.

## حياتو

علي نجاب تزاد ف 1943 ف تازة ولّا مغراوة. لواليد ديالو هوّ محمد نجاب بن عبد السلام من قبيلة بني ورياغل، و لواليدة ديالو حدهم بنت بلقاسم من لقبيلة الزناتية ديال بني واراين.

نجاب دار لفورماسيون ديالو ف سان أنطونيو ف ولاية طيكساس، لميريكان، ف مدرسة الجو ديال صالون دو پروڤانس، ف فرانسا، ف مركز التدريب على الصيد ف مدينة تور، فرانسا، و عاود ف إيران.

ف 1978، ولّا شاف ديال وحدة عسكارية. طاح فاش كان صايݣ طيارة من نوع نورثروپ إف-5، 50 كيلوميطر على السمارة، و تشد من عند جبهة لپوليزاريو. على حساب ما عاود، ستجوبوه ؤفيسيرات دزايريين.

بسباب الرفض ديالو باش يسبّ لماليك لحسن التاني، محاولة حماية محابسي خور، و محاولة ديال لهروب، تعرّض للتعديب من عند جلّادين. بفضل ملاقية ديالو معا أندرو يانݣ لي جا يزور تيندوف ف 1980، مراتو عتيقة صايغ سمعات أول خبار عليه من فاش تشد، و قدرات باش تتبادل لكوليات معاه ب لمعاونة ديال لجنة الصليب لحمر لعالمية. ف 1 شتنبر 2003، تّطلق سراحو، و شاف بنتو علا للمرة اللولة لي كانت باقية عندها 3 سنين ف 1978.

عطا نجاب شهادات ف عدد ديال لمناسبات على لوضعية د لإعتقال عند جبهة لپوليزاريو. ف 2005، لكولونيل ماجور قدور طرزاز دوّز ليه برية لي كان معوّل يعطيها للماليك محمد السادس، و لي فيها كان كيدافع على لپالط لمغاربا ضد إتهامات ب عدم لكفاءة، و ݣال بلي الطيارات د إف 5 ماكانوش مجهّزين ب سيستيم مضاد للصوارخ. هاد لبرية خرجات للعلن، و ف 2008، تّحكم على طرزاز ب 12 عام د لحبس ب تهمة تخراج أسرار ديال الدولة، ولايني خرج من لحبس ب عفو ملكي ف 2011.

علي نجاب توفى ف الرباط على عمر د 81 عام.

## مصادر

تصنيف:ناس توفاو ف الرباط
تصنيف:زيادة 1943
تصنيف:وفيات 2024
ولاد لبوعزاوي

تصغير
**ولاد لبوعزاوي** هيّ فرقة مغريبية د لعيطة لمرساوية، مكوّنة من 4 د لخوت، و كانو معاهم بنات ف بعض لفترات بحال الشيخة تسونامي لي بدات لكاريير ديالها معا لفرقة ف اللخر د التمانينات.

ولاد لبوعزاوي دارو عدد ديال لحفلات ف لمغريب، ف معهد لعالم لعربي ف پاري، فرانسا، و جامعة واشينطون ف لميريكان، و ساهمو ف إحياء فن لعيطة.

## تاريخ
لي أسسو لفرقة هوما الشيخ لبوعزاوي لي كيتّعتابر من الركايز ديال فن لعيطة لمرساوية، و ولادو لي كمّلو لخدمة ديالو عبر كتر من 50 سنة، و ساهمو بشكل كبير ف تأسيس لمهرجان لوطني د لعيطة لي كيتدار ف أسفي، تحت الرعاية ديال وزارة التقافة. الشيخ لبوعزاوي ماعمّرو سجل لأغاني ديالو، حيت لعائلة ديالو كانت محافظة، و كانت ضد لممارسة ديالو للعيطة.

ولاد لبوعزاوي ورتو فن لعيطة لمرساوية على الرواد ديالو د لخمسينات بوشعيب لبيضاوي و لماريشال قيبو.

لفرقة دارت جولات فنية ف 5 د لقارات.

## أعضاء لفرقة

* خالد البوعزاوي: عميد الفرقة مغني و عازف. تعلّم لعيطة على يد لواليد ديالو، و شيوخ كبار بحال لماريشال قيبو.
* صلاح البوعزاوي: مغني و عازف
* هشام البوعزاوي: مغني و عازف
* رضوان البوعزاوي: مغني و عازف

## ديسكوڭرافيا
* لي بغى حبيبو
* خربوشة
* لغزال
* رجانا في لعالي
* ركوب لخيل

## حفلات و مهرجانات
* مهرجان تيميتار ف أڭادير
* أبريل 2011: حفل غنائي ف معهد لعالم لعربي ف پاري، فرانسا
* 2013: حفل ف دار لؤپيرا لملكية ف مسقط
* أبريل 2019: حفل غنائي ف أبو ظبي
* حفل غنائي ف جامعة واشينطون ف لميريكان

## مصادر

تصنيف:مجموعة د لموسيقا مغريبية
ريتشارد بن عزوز

**رحال الهواري** لمعروف ب **ريتشارد بن عزوز** (مزيود ف 24 نونبر 1950 ف ولاد تايمة) هوّ ناشط و يوتيوبر مغريبي عندو الجنسية د لميريكان. عزوز معروف ب لمعارضة ديالو للنظام السياسي ف لمغريب، لي عبّر عليها ف ڤيديوات ديالو ب داريجة فيها بزاف ديال تخصار لهضرة.

## حياتو
ريتشارد بن عزوز تزاد ف ولاد تايمة حدا تارودانت، و كبر ف الدارلبيضا. خدم كوليكتور ديال الضرائب، و تتّاهم ب الرشوة و لإبتزاز، و تطرد من خدمتو. هادشي خلاه يهاجر للميريكان ف 1972. ف السنوات اللخرة ولّا عضو ف حاراكة معارضة ديال الجمهوريين لمغاربا، لي أسسها أحمد تاشفين بلقزيز ف 7 ماي 2012.

تّشهر عزوز من 2013 بسباب لمواقف ديالو لي كاتعارض لملكية و تامغرابيت، سيرتو من مورما لإصلاحات لي تبعو حركة 20 فبراير ماعطاوش النتائج لي كانو بزاف د الشباب كيتسناوها. الشباب لمغاربا ولاو كينشرو لمقاطع ديال لڤيديوات ديالو و كيعاودو عبارات لي كيڭولها ف دوك لڤيديوات، للتعبير على السخرية.

تال 14 ماي 2017، كانو عندو 40000 أبوني ف لقناة ديالو ديال يوتوب، و 13 مليون مشاهدة ديال لڤيديوات ف لمجموع.

## لمواقف ديالو
بشكل عام كيعتابر عزوز بلي التقافة لغربية متفوّقة على التقافة ديال لمغريب، و هادشي كيفسّر علاش بدل سميتو ل "ريتشارد". ف نفس لوقت كيعتابر بلي لمغريب "سيطرات عليه التقافة لعربية"، و بلي لمغاربا خاصهم يردّو لقوة و لإعتبار للتقافة لأمازيغية.

لأفكار ديال ريتشارد عزوز ماكانش عندها شي تأتير فكري وسط الشباب، حتى من بين الناشطين لأمازيغ، ولايني لمقاطع ديال لڤيديوات و السكرينات ديالهم تنتاشرو ف أنتيرنيت على شكل ميمات بسباب لأسلوب لكوميدي ديالو.

## مصادر

تصنيف:زيادة 1950
تصنيف:ناس تزادو ف ولاد تايمة
تصنيف:ناس د الدار البيضا
لاسيڭون

[تصغير|لاسيڭون و [جيدور]]
**لاسيڭون** (ب لفرانساوية **La Cignogne**) موناضة مغريبية عندها لمداق ديال لحامض، بانت ف 1929، و نتجاتها شركة لمعاصر لمجمدة لعالمية *Brasserie Glacière Internationale (BGI)*.

## تاريخ
ف عام 1929، ف لوقت ديال لإستعمار د لمغريب من عند فرانسا، طلقات شركة لمعاصر لمجمدة لعالمية مجموعة ديال لمشروبات اللاكوحولية، وخا كانت ف لأصل شركة متخصصة ف لبيرة لي لكليان ديالها ب لأساس هوما لمستعمرين لفرانساويين. لهدف ديال الشركة كان باش تستقطب لكليان من لمغاربا لمسلمين لي عندهم حرام يكونصوميو الشراب.

لاسيڭون عرفات نجاح كبير ف جميع الطبقات ديال لمجتمع لمغريبي، و ولّات موجودة ف كل دار. كانو عندها 4 د لوزينات ف لبلاد، ف الدارلبيضا، فاس، مراكش و طانجا.

ف 1937، الشركة، لي كانت أسسات "شركة لمعاصر د لمغريب" Brasserie du Maroc (دابا شركة لمشروبات د لمغريب)، دارت مخزن جديد ف قنيطرة، لي كيسطوكيو فيه التمار د لأحماض (سيرتو الليمون) لي كايجي من منطقة لغرب، و لي تخدّمو ف صناعة لمشروب الجديد ديالها جيدور لي تا هوّ عرف نجاح كبير ف السوق لمغريبية.

ف اللخر ديال السبعينات، هاد لمشروبات كانو كينافسو الند للند مشروبات عالمية بحال كوكا كولا و پيپسي. ب لموازاة معا هاد النجاح، واحد لقانون ديال "تمغريب" الشركات فرض على BGI باش تغادر لمغريب و شركة خرة لي هيّ SNI ستاغلات لفرصة باش تشري لأسهم ديالها ف 1974. هاد الشركة طلقات مشروبات جديدة بحال يوكي Youki و جيل Gil، لي تاهوما عرفو نجاح.

## التحياد من السوق
ف لبدية ديال لعولمة لإقتصادية ف لمغريب، بدات لماركة د لاسيڭون كاتنقص ف لإنتاج، بسباب إتفاقية معا كوكا كولا، و بشوية بشوية بدات كاتغبر من السوق. ف 1997، وقف لإنتاج ديال لاسيڭون بشكل رسمي، وخا كانو الطلبات عليها ماكيحبسوش. الشركة خرجات بشكل كامل من السوق ديال لموناضات بعدما خسرات قضائياً ضد كوكا كولا ف 2003.

لاسيڭون ماغبراتش من لعقل الجمعي ديال لمغاربا، و ولّات أسطورة ف التقافة و لفن لعصري د لمغريب.

## الرجعة
ف يونيو 2024، شركة لمشروبات د لمغريب، لي كانت تابعة ل ڭروپ كاسطيل، تباعت ل ڭروپ موتانديس لي كيملكو عادل الدويري، و علنات على الرجعة ديال لاسيڭون، ف لقراعي و لكانيطات كيما كانت قبل. ف 1 أكتوبر ديال نفس لعام بانت لاسيڭون لمرة اللولة ف لمارشيات د لمغريب مور غبرة ديال كتر من ربع قرن.

## مصادر

تصنيف:موناضة
تصنيف:قتيصاد لمغريب
تصنيف:تأسيسات د 1929
جمال بلمجدوب

**جمال بلمجدوب** (مزيود ف 15 نونبر 1959) مخريج ديال لأفلام و كاتب سيناريو و ناقد سينمائي مغريبي. ف 1978، خدا ليصونس ف لإقتصاد ف مدينة ليل لفرانصاوية، موراها قرا السينيما. دار لإخراج ديال بزاف د لأفلام لمغريبية، من أهمها فيلم قسم 8 لي خرج ف التلفازة.

## خدمتو
دار بلمجدوب لإخراج ديال عدد د لأفلام و لمسلسلات من بينها:

* فيلم قسم 8
* فيلم ليالي بيضاء
* مسلسل خلخال الباتول
* فيلم ياقوت
* فيلم الباحث
* فيلم الحلم المغربي
* فيلم الحاج عيبود
* فيلم امرأة في الظل

## مصادر

تصنيف:موخريجين مغاربا
تصنيف:ناس تزادو ف سيدي قاسم
تصنيف:زيادة 1959
بيت (توضيح)

هادي صفحة د التوضيح. ف لعربية كلمة "بَيْت" كاتعني "دار" ب الداريجة. كلمة **بِيت** ف الداريجة يمكن يكونو عندها هاد لمعاني:

* بيت: موضع ف دار ولّا بنيان لي كيكون مضوّر ب حيوط و كيتخدّم ل شي غرض محدد.
** بيت النعاس: بيت مخصصة باش ينعس فيها لواحد
** بيت الضياف ولّا الصالون لمغريبي: ف التقافة لمغريبية، هوّ بيت مخصصة للإستقبال ديال الضياف و كاتكون مجهّزة ب أتات ب جودة عالية
** بيت لما ولّا الطواليط ولّا لمرحاض: بيت ف الدار لي كيقضي لواحد فيها حاجتو
** بيت لغرس ؤلا بيت الجاج: بنية اللي لحيوط ؤ السقف ديالوها مصاوبين ب لاساس من مواد شفافة بحال الجاج ؤ اللي كا يكبر فيه لغرس للي كا يحتاج ضروف مناخية مضبوطة.
** بيت لخزين: موضع ف الدار ولّا حدا الدار فين كيخزن لواحد لحوايج لي ماكيتّستعملوش بزاف، ولّا قدامو ولّا مواد بحال لماكلة لي كاتدوم، الدوزان و غيرهم
* بيت (رياضة): نقطة ولّا نقاط لي كاتاخدهم شي فرقة ف شي رياضة جماعية ملي كاتدوز لكورة ف وسط الشبكة ديال لفرقة لخرة.
* بيت (لانفورماتيك): عبرة ديال مقدار لمعلومات ف لانفورماتيك و ف السيستيم الجوجي د لحساب، كاتكون لقيمة ديالها إما 0 ولّا 1.
* بيت (شيعر): سطر ف قصيدة شيعرية

## شوف تا
* بيت الشهرة ديال النسا

تصنيف:صفحة توضيح
بيت الضياف

تصغير|327x327بك|بيت الضياف
**الصالون لمغريبي** ولّا **بيت الضياف** هيّ واحد لبيت ف الدار لي كاتكون مخصصة للإستقبال د الضياف، و كايكون فيها أتات خاص كانلقاوه سيرتو ف الديور د لمغريب، بحال السدادر. بيت الضياف ف لعادة كاتكون قريبة للدخلة د الدار، و منفاصلة على لبيوتا لخرين، بحال بيت النعاس، على ود لمحافضة على لخصوصية ديال مّالين الدار.

## مصادر

تصنيف:لمجتمع د لمغريب
هباط د لقامار

تصغير|لمودول د لقامار د أپولو 5، "النسر" ''Eagle''. تصويرة تخادت من لمودول د لكومونض و السربيس ''CSM'' د أپولو "كولومبيا"
**لهباط د لقامار** (ب النڭليزية *Moon lander* ؤلا *lunar lander*) هوّ واحد لمركابة فضائية لي مصاوبة باش تهبط فوق السطح د لقامار. ل حد عام 2023، لمودول د لقامار د أپولو هوّ لهباط د لقامار لوحيد لي تخدّم ف رحلة ديال بنادم للفضاء، و هبط 6 د لمرات مابين 1969 و 1972 ف لفترة ديال لپروڭرام د أپولو د لميريكان. عدد ديال لهباطات الروبوطية نزلات للسطح د لقامار، و شي وحدين منهم رجعو للأرض ب شانتيوات ديال لحجر و التراب لقاماري.

الديزاين ديال لهباط د لقامار كيعتامد على عدد د لعوامل لي كاتفرضها لحمولة، الشروط ديال الدفيع و التوجاد. كاينين عوامل خرين بحال المتطلبات الطاقية، لمدة د لمهمة، النوع ديال لعمليات لي لهباط خاصو يدير فوق لقامار، و السيستيم ديال دعم لحياة يلا كانت الرحلة مأهولة. الجابدية ديال لقامار (عالية يلا تقارنات معا أي كويكب معروف، و نازلة على أي كوكب ف لمجموعة الشمسية)، و عدم وجود جوّ كيعنيو بلي لهبّاط مايقدرش يفراني بل خاصو يخدّم الدفيع لعكسي باش يهبط بشوية.

## مصادر

## شوف تا
* روڤر

تصنيف:ستيكشاف ديال لقامار
محمد شوبي

**محمد شوبي** (مزيود ف 4 دجنبر 1963، توفى ف 2 ماي 2025) هوّ مومتيل مغريبي لي شارك ف بزاف د لأفلام و لمسلسلات لمغريبية.

## لكاريير
بدات التجربة ديال شوبي ف لمسرح ف مراكش ف اللخر ديال السبعينات، و كان ديك الساع باقي مراهق. خدا تجارب ف مسرح لهواة، قبل مايلتاحق ب لمعهد لعالي د لفن لمسراحي و تّنشيط تّقافي ف الرباط.

### لمسرح
شخّص شوبي أدوار متنوعة ف عدد ديال لمسرحيات بحال "لعازب" ديال جمال الدين الدخيسي، و "صوت و نور" ديال الطيب الصديقي ف 1988. و زيد عليها مسرحيات "بوحفنة" و "ولاد لبلاد" ديال يوسف فاضل ف 1999، "النشبة" ديال مسعود بوحسين ف 2007، لي كتب النص ديالها أحمد الطيب لعلج. و دار لإخراج ديال مسراحيات ف اللخر د التسعينات، لي هيّ "هيستيريا"، "لمدينة و لبحر"، "مرتجل" و "رسائل خطية".

### السينيما و التلفازة
لبدية ديال محمد شوبي ف السينيما و التلفازة كانت ف مسلسل "ولاد الناس" د لموخريجة فريدة بورقية، و موراها بان ف أعمال خرين لي منهم أفلام د السينيما و التلفازة، مسلسلات و سيتكومات.

## خدمتو
على مدار لكاريير ديالو، شارك شوبي ف بزاف د لأعمال د التلفازة و السينيما.
### لأفلام

* 2001: منديل صفية
* 2002: عود الريح
* 2002: تسقط الخيل تباعا
* 2002: عطش
* 2003: ثمن الرحيل
* 2003: ألف شهر
* 2004: حتى إشعار آخر
* 2004: طريق مراكش
* 2005: ظل الجريمة
* 2005: علام الخيل
* 2005: معطف أبي
* 2006: السمفونية المغربية
* 2006: الحي الخلفي
* 2007: طريق العيالات
* 2007: الوريث
* 2008: جانجاه
* 2008: خيط البحرار
* 2008: عودة الابن
* 2009: الدار الكبيرة
* 2009: واش عقلتي على عادل؟
* 2009: مسحوق الشيطان
* 2009: الصالحة
* 2009: الركراكية
* 2009: شمس الليل
* 2009: الرحلة
* 2009: اللجنة
* 2010: أولاد البهجة
* 2010: أيام الوهم
* 2010: عروسة عالله
* 2011: موشومة
* 2011: موت للبيع
* 2011: الدم المغدور
* 2011: تازة
* 2011: رياض المعطي
* 2012: الأندلس مونامور
* 2012: وداعا المغرب
* 2012: نهاية أسبوع بالعرائش
* 2012: ملاك
* 2013: بوغابة
* 2014: ساجا، الرجال الذين لا يعودون أبدا
* 2014: الكماط
* 2014: الصوت الخفي
* 2014: فداء
* 2015: الوشاح الأحمر
* 2015: جوق العميين
* 2015: صمت الذاكرة
* 2015: عايدة
* 2016: المسيرة الخضراء
* 2017: الحاجات
* 2017: في بلاد العجائب
* 2018: دموع الرمال
* 2018: عاشوراء
* 2019: قلب كريم
* 2019: ميلوديا المورفين
* 2019: دقات القدر
* 2021: اختيارات



### مسلسلات


* 1999: أولاد الناس
* 2000: دواير الزمان
* 2001 - 2003: لالة فاطمة (3 مواسم)
* 2002: من دار لدار
* 2002: صقر قريش
* 2003: شجرة الزاوية
* 2003: ربيع قرطبة
* 2005: ملوك الطوائف
* 2006 - 2007: القضية
* 2009: المجدوب
* 2009: جحا يا جحا
* 2012: الحياني
* 2013: هنية ومبارك ومسعود
* 2013: دور بيها يا الشيباني
* 2014: صدى الجدران
* 2015 - 2017: دار الغزلان
* 2018: ديسك حياتي
* 2018: عين الحق
* 2019: المداني
* 2020: هاينة
* 2021: ولاد المرسى
* 2021: كلها او طريقو
* 2021: دار السلعة
* 2021: أحلام سيتي


## مصادر

تصنيف:وفيات 2025
تصنيف:ناس تزادو ف مراكش
تصنيف:زيادة 1963
تصنيف:مومتيلين ؤ مومتيلات مغاربا
تصنيف:ناس د مراكش
سلوى إدريسي

**سلوى إدريسي** مرا د لأعمال مغريبية. هيّ لمؤسسة و الرئيسة لحالية ديال أكسال هولدينڭ *Aksal Holding*، لي هيّ شركة مغريبية متخصصة ف لبيع ب التقسيط *retail*، لمواد د التجميل، السلاعي ديال الرفاهية و لمولات. ف 2017، عتابراتها ؤزي ميديا لميريكانية لمرا مغريبية اللولة ف السلاعي د الرفاهية". و راها مجوّجة ب عزيز أخنوش لي هوّ رئيس لوزارا د لمغريب من 7 أكتوبر 2021.

## لكاريير
ف 2001، سنات سلوى لإدريسي إتفاق معا لڭروپ الصبليوني إنديطيكس. ف 2004، دشّنات لفرع اللول ديال ماركه زارا *Zara* ف إفريقيا. الشركة ديالها، أكسال هولدينڭ، كاتملك حقوق لفرانشايز ديال عدد د لماركات لمعروفة ف لمغريب، بحال زارا ف بانانا ريپابليك *Banana Republic*، پول أند بير *Pull & Bear*، و ڭاپ *Gap*.

ف 2011، دشّنات موروكو مول، تاني أكبر مركز تجاري ف إفريقيا، لي شاد 10 هيكطار و كيتواجد على لكورنيش ديال الدارلبيضا، و ب ستيتمار ديال 175 مليون يورو. أكسال هولدينڭ كاتملك 50% ديال موروكو مول. ف نفس لعام، أسّسات أكاديمية ديال التدريب ف لخدامي د لبيع ب التقسيط، أكسال أكاديمي *AKSAL Academy*. ف 2017، لونصات ماركة ديال التجميل يان أند وان *Yan&One*. و حلّات حانوت ديال التجميل و لكوزميتيك تابع ل هاد لماركة د موروكو مول.

## حياتها الشخصية
سلوى إدريسي هيّ بنت حفيدة ديال لحاج أحمد بلفقيه، لي كان بيزنيسمان لي كان مسيطر على التجارة د أتاي ف الستينات. هيّ و عزيز أخنوش عندهم تلاتة د الدراري.

## تشريفات و الجوائز

* 2020: فوربس عتابراتها من بين "أحسن 10 د لعيالات لي خدمو على ماركة ف الشرق لأوسط" على لماركة ديالها يان أند وان.
* 2018: مجلة بيزنيس فاشن ماڭازين كلاصاتها معا "أكتر 500 مرا مؤترة ف صناعة لموضة".
* 2017: ذ أفريكا ريپورت عتابرها من بين "أكتر لعيالات ف إفريقيا ف التأتير ديالهم".
* 2016: خدات "جايزة لمرا لعربية د لعام" ف مجال "إنجاز ف لبيزنيس".
* 2015: مجلة أتابيان بيزنيس عتابرتها التامنة من بين 100 أقوى عيالات لأعمال لعربيات.

## مصادر

تصنيف:مغريبيات ف لبيزنيس
تصنيف:مغاربا ف لبيزنيس
تصنيف:ناس حيين
تصنيف:مغريبيات د لقرن 21
تصنيف:مغاربا د لقرن 21
كاس إفريقيا د لفوتسال د لعيالات 2025

[تصغير|300x300بك|[لمنتخب لوطني لمغريبي د لفوتسال د لعيالات كيحتافل ب الرباح]]
**كاس إفريقيا د لفوتسال د لعيالات 2025** هيّ لكاس اللولة ديال لفوتسال د لعيالات لي معوّل باش تّلعب مرة كلا عاماين، و منظماها لكونفيديرالية د لكورة لإفريقية (كاف). التورنوا تّلعب ف الرباط، لمغريب، مابين 22 و 30 أبريل 2025، هاد التورنوا ف نفس لوقت متّل لإقصائيات ديال كاس لعالم د لفوتسال د لعيالات 2025 ف لفيليپين، حيت الجوج فراقي لي وصلو للفينال تأهلو نيشان ل كاس لعالم.

## ختيار لبلاد لمضايفة
بعدما تأسسات كاس لعالم د لفوتسال د لعيالات ف أكتوبر 2023، اللجنة التنفيدية د لكاف قررات ف إجتماع ف 21 أكتوبر 2024، قررات باش تبدا تورنوا على لمستوى ديال إفريقيا. جوج ديال الجامعات د لكورة قررو باش يحطّو الترشيح ديالهم:

*  
*  

ف 26 يناير 2024، تختار لمغريب باش يضايف لكاس.

## لفراقي
ف هاد النسخة اللولة، 9 د لمنتخبات من بين 54 شاركو، و كيمتّلو لمناطق ديال لكاف.

## لعزلة
لعزلة تدارت ف 13 فبراير 2025 معا 13:00 (ب توقيت ڭرينيتش+2)، ف لقاهرة، مصر.

لفراقي التسعود تعزلو ف 3 د لڭروپات ديال تلاتة د لمنتخبات. لمغريب تحط نيشان ف لموضع اللول ديال ڭروپ A. لفراقي التمنية لخرين تحطو ف زلافة وحدة، و تعزلو واحد مورا لاخر ف لبلايص لي بقاو.

### النتيجة
لعزلة عطات هاد لڭروپات:

## دور لڭروپات
جميع التوقيتات محلية، CET (UTC+1).
### ڭروپ A

----

----

### ڭروپ B

----

----

### ڭروپ C

----

----

### كلاصمة د لفراقي لي جاو التانيين

### كلاصمة د لفراقي لي جاو التالتين

تصغير|اللعابات لي خداو جوائز

## دور لإقصاء نيشان
ف الدور ديال لإقصاء نيشان، لوقت الزايد و لپيلانتيات كيتخدّمو باش يحددو الرابح يلا كان ضروري.

### ماتش الرتبة السابعة

### ماتش الرتبة لخامسة

### دومي فينال

----

### ماتش الرتبة التالتة

### فينال

## لهدّافات

## لكلاصمة اللخر

|}

## فراقي تأهلو للتورنوا ديال كاس لعالم د لفوتسال د لعيالات 2025

## مصادر

تصنيف:بوطولات عالمية د لكورة منضمة ف لمغريب
تصنيف:2025 ف كورة د إفريقيا
جيدور

[تصغير|[لاسيڭون و جيدور]]
**جيدور** () هيّ ماركة مغريبية ديال موناضة لي عندها مداق د الليمون، و كانت كاتّباع ف لقراعي. جيدور كانت من أهم لماركات لي نافسو لاسيڭون، و بحالها عرفات نجاح كبير ف السوق لمغريبية، و تغلغلات ف التقافة لمحلية د لمغريب.

ف 1997، حبس لإنتاج ديال جيدور و موناضات خرين.

## مصادر

تصنيف:موناضة
تصنيف:قتيصاد لمغريب
أماوراغ

**أماوراغ** ولّا **الدهبية** (السمية لعلمية *chelon auratus* ولّا *liza aurata*) نوع ديال لحوت من لفاميلة ديال لبوريات *Mugilidae*. هاد لحوت كيتسمى ب الداريجة حتى **[[أوراغ]]**، وخا هاد لكلمة تقدر تتخدم على نواع خرين د لحوت بحال *seriola dumerili*.

## وصف
أماوراغ عندو ݣسدة هيدروديناميكية، طويلة و متناسقة، و علاين تكون أسطوانية، و زنطيط قاسح. ضهرو كيكون لونو رمادي مغلوق، و كيميل للبيوضية د النقرة ف جيهت لكرش، ب خطوط رماديين. أفوشكو فيه نقاطي دهبيين.

كيوصل الطول ديالو تال 60 سنتيم و يقدر يوزن ف جوايه 1,5 كيلوݣرام، ولايني ف لعادة كيكون حوت صغير ب 30 سنتيم ديال الطول ف لموعدّال.

موسم التكاتر ديال حوت أماوراغ كيكون ف لبحر مابين يوليوز و نونبر.

## لموضع
تصغير|أماوراغ كياكل
أماوراغ كاين ف شرق لمحيط لأطلاسي من سكوطلاندا تال كابو ڤيردي، ف لميديطيراني و ف لبحر لكحل، و ف لمياه د السواحل من الجنوب د النورڤيج و السويد (ولايني ماشي ف بحر لبلطيق) تال لمغريب. كيتلقى بشكل نادر ف السواحل ديال موريطانيا، و تدخل ل بحر قزوين.

أماوراغ كيعيش عادةً ف لمياه الضحلة (ضد "غارقة") حدا السواحل، و كيدخل للاݣونات، لمراسي و لمصبات د لويدان، ولايني قليل فاش كيدخل للمياه لعدبة. كيتغدى على لكائنات لي كاتعيش حدا لقاع د لبحر، لبقايا، و شي مرات على لبخوش و لپلانكطون.

لغرق فين كيعيش أماوراغ كايوصل تال 20 ميترو تحت السطح د لما، ولايني كيكون عادةً ف غرق مابين 1 تال 10 ميترو. كيفضّل قيعان رملية مغطية ب نباتات و صخور صغيرة، لي كاتقدر تّلقى فيها لماكلة، و حتى حماية من مفترسات بحال لإنقليس و أبلاغ.

## الصيد
ف بزاف د لبلدان، أكبر طول ديال أماوراغ لي مقبول باش يبقى هوّ 20 سنتيم. ف بعض لمصبات كيقدر يتصيّد على ود لماكلة ولّا لمتعة (هواية صيد لحوت).

تجارياً، كيتم الصيد ديالو ف شبكات خاصّين ديال نواع لبوريّات، لي كيقدرو يشدّو لأفراد لي نقّزو على الشبكة اللولة. ف كرواتيا لموعدال السنوي ديال مقدار الصيد ديالو كيوصل ل 50 طن. ف الرياضة ديال الصيد، كيتشدٌ ب الصنّارة و لخيط، ب نواع ديال الطعم بحال لمعجنات لي مصاوبة ب الطحين، لفرماج و لمصارن د لحوت، و لايني شي مرات كيقدر يقبل تا لخبز.

## لكوزينة
اللحم ديال أماوراغ كيكون بيض و رطب. لمداق ديالو كيقدر يتبدّل على حساب لموضع فين تصيّد. كيقدر يطيب ف مقلة سيرتو لحوتات لي صغار، ولّا مشوي معا زيت الزيتون، لعصير د لحامض و لمعدنوس، و كيتّعتابر من أحسن لأطباق.

كيتطيّب حتى ف ݣاميلة د لحوت.

## مصادر

تصنيف:حوتات ديال لميديطيراني
تصنيف:حوتات توصفو ف 1810
طوماس صوويل

**طوماس صوويل** (مزيود ف 30 يونيو 1930) إكونوميست، توارخي د ليكونومي، فيلسوف جتيماعي و معلّيق سياسي ميريكاني. راه صاحب كبير *senior fellow* ف مؤسسة هوڤر، و ب لعدد لكبير د لكتوبا و لمقالات لي نشر، و الظهور ديالو ف التلفازة و الراديو، كيتّعتابر صوت معروف ف لحاراكة لمحافظة لميريكانية، ب عتيبارو من لمحافظين لكوحل *black conservatives*. صوويل خدا لميدالية لوطنية د لعولوم لإنسانية من عند الرئيس د لميريكان جورج والكر بوش ف 2002.

تزاد صوويل ف ڭاسطونيا، ف ولاية كارولينا الشمالية، و كبر ف حومة هارليم ف نيويورك. بسباب لفقر و مشاكيل ف لعائلة، خرج من الليسي لي كان كيقرا فيه (ليسي ستوڤيسانت)، و بدا كيخدم ف عدد ديال لخدمات، تا نضمّ للمارينز د لميريكان ف لوقت ديال لحرب لكورية. من بعد تخرّج من جامعة هارڤارد ب متياز ب درجة الشاراف *magna cum laude* ف 1958. خدا ماسطر ف ليكونومي من جامعة كولومبيا ف 1959، و دوكتورا ف نفس لمجال من جامعة شيكاڭو ف 1968. ف لكاريير لأكاديمية ديالو، داز من مناصب ديال ؤستاد جامعة كورنيل، جامعة براندييس، و جامعة كاليفورنيا لوص أنجيلوس. خدم تا ف مراكز د لأبحات بحال مؤسسة ؤربان *Urban Institute*. من 1977، راه خدّام ف مركز هوڤر لي تابع ل جامعة ستانفورد لي عندو فيها منصب ديال صاحب كبير د روز و ميلطون فريدمان ف السياسة لعامة.

صوويل كان وجه معروف ف لحاراكة لمحافظة ف عهد الرئيس رونالد ريڭان، و أتّر ف ليكونوميست ويليام إ. والتر، و لقاضي ديال لمحكمة لعالية د لميريكان كلارنس طوماس. كانو تّعطاو ليه مناصب ديال مدير اللجنة د التجارة لفيديرالية ف عهد الرئيس ڭيرالد فورد، و ديال وزير التعليم *U.S. Secretary of Education* ف عهد ريڭان، ولايني رفض لمناصب بجوج.

صوويل ألّف كتر من 45 كتاب (منهم طبعات جداد ولّا منقّحين)، على مواضيع متنوّعين، منهم ف السياسة، ليكونومي، التعليم، و لعرقية، و كان كاتب عمود ف كتر من 150 جورنال. لمواقف ديالو كيتّعتابرو محافظين، سيرتو ف لقضايا لإجتماعية، ليبيرتارية سيرتو ف ليكونومي، ولّا ليبيرتارية محافظة. صوويل ڭال على راسو بلي "ليبيرتاري" هوّ أحسن وصف ليه، وخا ماكيتافقش معا الليبيرتاريين ف بعض لقضايا بحال الدفاع لوطني.

## نويطات

## مصادر

تصنيف:ناس حيين
تصنيف:زيادة 1930
تصنيف:كاتب ميريكاني
تصنيف:فيلسوف ميريكاني
لبابا ليون الربعطاش

**روبرت فرنسيس پريڤوست** (مزيود ف شيكاڭو ف 14 شتنبر 1955) لي خدا لقب **ليون الربعطاش** فاش تّنتاخب ف لمنصب د لبابا، هو الرئيس لحالي د لكنيسة لكاطوليكية و لعاهل د لڤاتيكان من 8 ماي 2025، و هو أول بابا أصلو من الولايات المتاحدة د ميريكان.

## مصادر

تصنيف:لمسيحية
تصنيف:زيادة 1955
تصنيف:ناس حيين
مصطفى زعري

**مصطفى زعري** (مزيود ف 5 نونبر 1945، توفى ف 3 دجنبر 2024) هوّ مومتيل مغريبي لي شارك ف عدد د لأعمال ديال السينيما، التلفازة و لمسرح. تشتاهر ب أدوار كوميدية لي ردّاتو محبوب عند الجمهور و خلّات بصمة خاصة ف لمشهد لفني د لمغريب.

## صُغرو
تزاد زعري ف مدينة الدارلبيضا و كبر يتيم ف درب السلطان بين درب ليهودي و درب كلوطي. بّاه توفى ملي كان عندو 3 سنين، و ربّاتو لواليدة ديالو. صيفطاتو للنادي لمسراحي باش تتفك من الشاغاب و لبسالة ديالو، و باش تبعّدو من الشاريع.

## لكاريير ديالو
لتاحق زعري ب فرقة "الأخوة" لي كان كيترأسها لفنان عبد العظيم الشناوي، و موراها ب لمعهد لبلدي باش يتعلم على يد الطيب الصديقي و أحمد الطيب لعلج. داز موراها ل فرقة لبدوي لي دخل معاها ل باب التمتيل ب لممارسة، سيرتو ف 1963 ف لمخيمات د الصيف، ف أزرو، إفران و عين اللوح. زعري كان موربّي و مدريب ف الشبيبة و الرياضة، و قبل من داكشي كان خدم ؤستاد.

دار هوّ و مصطفى الداسوكين تنائي فكاهي لي تّشهر ف التمانينات. شاركو ف مسراحية النواقسية ديال عبد القادر البدوي، لي كان لعامال اللول ديالهم بجوج، و بان ف التلفازة لمغريبية ف 17 أكتوبر 1967.

شارك ف أعمال خرين بحال "بنت لخراز"، "حلوف كرموس"، "لعائلة لمتقفة"، و "دابا تجي دابا". شارك ف أعمال ديال التلفازة بحال: "ستة من ستين"، "بيوت من نار"، و "سعدي ب بناتي". ف السينيما شارك ف أفلام مغريبية و برّانية، من بينها "الطفولة لمغتصبة" و فيلم "الرسالة".

## خدمتو

### مسراحيات

* النواقسية
* بنت الحراز
* حلوف كرموس
* العائلة المثقفة
* دابا تجي دابا

### أفلام

* الرسالة
* شمس الضباع
* الصمت اتجاه ممنوع
* الضوء الأخضر
* الطفولة المغتصبة
* خارج التغطية

### مسلسلات

* ستة من ستين
* بيوت من نار
* الثمن
* نسيب الحاج عزوز
* سعدي ببناتي
* جحا يا جحا 2
* شبح الماضي
* مرحبا بصحابي
* مرحبا بصحابي 2
* رحلة العمر

## مصادر

تصنيف:زيادة 1945
تصنيف:مومتيلين مغاربا د لقرن 20
تصنيف:ناس د الدار البيضا
تصنيف:ناس توفاو ف الدار البيضا
تصنيف:وفيات 2024
تصنيف:ناس تزادو ف الدار البيضا
تصنيف:مومتيلين مغاربا د لقرن 21
تصنيف:كوميديين مغاربا
تصنيف:مومتيل مسراحي مغريبي
تصنيف:مومتيلين د تلفازة مغاربا
مضلع وحادي

**لمضلع لوحّادي** ولّا **لمونوڭون** (ب النڭليزية *monogon*) ف التسطار هوّ مضلّع عندو جنب واحد و عڭدة وحدة. الرشمة د شليفلي ديالو هيّ {1}.

## ف التسطار د ؤقليدس
ف التسطار د ؤقليدس، كيتّعتابر لمضلع لوحّادي مضلع منحلّ حيت لعڭدات ديالو مجموعين ف عڭدة وحدة. أغلبية د التعريفات ديال لمضلع ف التسطار د ؤقليدس ماكيقبلوش لمضلّع لوحّادي.

## ف التسطار لمكوّر
ف التسطار لمكوّر *spherical geometry*، يقدر يتصاوب مضلع وحادي ب ختيار نقطة ف خط لإستواء ديال كورة. هادشي كيعطي ديهيدرون (رشمة شليفلي {1,2})، حيت لكورة كاتقسم ل جوج ديال لوجوه لمونوڭونية كيمتّلو جوج نصوصا د كورة كيتشاركو ف جنب عندو قنيتة ب 360° و عڭدة وحدة. لمعاكس ديالو عندو رشمة {2,1} هوّ هوسوهيدرون ب جوج عڭدات متقابلين كيشكّلو جنب واحد و هلال ب 360°.

## شوف تا

* مضلع جوجي

## مصادر

## مزاود

* Herbert Busemann, The geometry of geodesics. New York, Academic Press, 1955
* Coxeter, H.S.M; *Regular Polytopes* (third edition). Dover Publications Inc. 

تصنيف:1
تصنيف:شكل تسطاري
طوميسلاڤ (ملك كرواتيا)

**طوميسلاڤ** (ب ) ولا **تاميسكلاوس** (باللاتينية: Tamisclaus)، هو أول واحد خدا لقب ملك فـ كرواتيا. بدا كيحكم كـ دوق فـ عام 910 ميلادية، ومن بعد، فـ عام 925، ولا ملك رسميًا.

بقى حاكم حتى مات تقريبًا فـ عام 928، وهاد تواريخ ماشي دقيقة بزاف حيت لمصادر اللي كتدوي عليه قليلة ومحدودة.

طوميسلاڤ كان هو أول كرواتي اللي البابا عطاه لقب "ملك"، وهاد شي وقع فـ الوقت اللي كرواتيا دخلات فـ تحالف مع لإمبراطورية لبيزنطية ضد لبلغار. من بعد، طرا نزاع عسكري ما بين الكرواتيين و البلغار، و سالات الحرب بإنتصار كبير ديال الكرواتيين فـ حرب وقعات فـ المرتفعات ديال البوسنة ف عام 926.

و زيد على هاد الشي، كانت كرواتيا كتواجه مشاكل مع الجارة ديالها من الشمال، اللي هي إمارة المجر، ولكن قدّرو الكرواتيين يحافظو على الحدود ديالهم، و حتى توسعو شوية على حساب دوقية بانونيا اللي ما بقاتش فديك الساعة.

فـ عام 925، طوميسلاڤ حضر مجمع ديال كنيسة سبليت، اللي داروه بطلب من البابا يوحنا العاشر باش يناقشو واش خاص الطقوس الدينية تكون بالسلاڤية ولا لا، و شنو وضعية الكنيسة فـ كرواتيا وثيمة دالماسيا البيزنطية. البابا كان باغي يمنع تخدام السلاڤية فـ الطقوس، ولكن المجمع ما وافقوش، و بالنسبة للسلطة الكنسية، تعطات ل رئيس أساقفة سبليت، و ما تعطاتش ل أسقف كرواتي سميتو ݣريݣور نينسكي.

من بعد ما مات طوميسلاڤ، البلاد دخلات فـ فترة ديال حروب أهلية، واللي بدات تضعّف كرواتيا شويّة بشويّة.

## الحدود الجغرافية
الحدود الجغرافية ديال مملكة طوميسلاڤ ما معروفاش بدقة. واحد المؤرخ سميتو **يوحنا الشماش** (John the Deacon)، و اللي الكرونيك ديالو كتشكل مصدر أساسي ل تاريخ الشعوب السلاڤية فـ دالماسيا فـ القرن التاسع و العاشر، كتب بلي فـ عام 912، واحد السفير فينيقي كان راجع من بلغاريا، داز من أراضي كرواتيا قبل ما يوصل لأرض **زاهوميليي** (Zahumlje) اللي كان حاكمها فداك الوقت الدوق ميخائيل. هاد المعطى كيدل بلي حدود كرواتيا فهاد الوقت كانت كتوصل لبلغاريا، اللي كان حاكمها ديك الساع هو **سيميون اللول**.

الكاتب البريطاني **ماركوس تانر** قال بلي مملكة طوميسلاڤ كانت كتشمل علاين معظم المناطق اللي كتشكل اليوم **كرواتيا**، و **البوسنة والهرسك**، و ساحل **مونتينيغرو**. ولكن حسب الباحث **روجيه لامب**، هاد الدولة ما كانتش كتوصل حتى الجنوب ديال **دوبروڤنيك**، و **إستريا** ما كانتش داخلة ف حدودها.

عدد من الباحثين الكرواتيين كيݣولو بلي المملكة كانت كتمتد من الجنوب ديال **واد دراڤا**، حتى لـ **واد درينا** و**واد نيريتڤا**، فالشمال ديال دوبروڤنيك.

أما المؤرخة الكرواتية **نادا كلاييتش** (Nada Klaić)، فـ كتابها اللي خرج فـ عام 1972، شككات فـ الإمتداد الشرقي ديال لمملكة.

## مصادر

تصنيف:تاريخ د كرواتيا
تصنيف:بيوغرافيا د رجال
تصنيف:لملوك
ثقافة ديال بيلاروس

تصغير|دار تقليدية بيلاروسية معروضة ف متحف و مركز الثقافة البيلاروسية فـ هاينوڤكا.
**الثقافة ديال بيلاروسيا** هي نتيجة ديال آلاف السنين ديال التطور اللي تأثر ب عدّة عوامل مختالفة ف بيلاروسيا. من بين هاد العوامل كاين الموقع الجغرافي ديال البلاد والطبيعة ديالها، حيث ماعندهاش حدود طبيعية واضحة، و كيجريو فيها ويدان اللي كيتاجهو للبحر لكحل و بحر البلطيق. الثقافة ديالها تزادت غنية بفضل تلاقح الأعراق، بحيث تلاقاو السلاڤيين اللي جاو جداد مع السكان القدام اللي كانو من أصول بلطيقية. حتى الديانات لعبو دور مهم، بحيث ف البداية كانت الوثنية، و من بعد دخلات المسيحية الأرثوذوكسية اللي ربطات البلاد ب التقاليد البيزنطية ف الأداب و الثقافة. و زيد عليها التنوع الديني اللي كان و مازال كاين ف هاذ البلاد، بحال الكاثوليكية، الأرثوذوكسية، اليهودية و الإسلام، اللي كلو خلى الثقافة البيلاروسية تكون مزيج متنوع و غني.

## تاريخ
من بين التأثيرات الأوروپية الغربية على الثقافة ديال بيلاروسيا كانت "قانون ماݣديبورݣ"، و هو واحد النظام قانوني كان كيعطي الحق للمدون ف الحكم الذاتي، و كان مستوحي من القوانين ديال المدون الألمانية. هاد الإمتيازات تعطات فـ القرن ربعطاش و خمسطاش من عند الدوقات الكبار و الملوك ل عدد من المدون بحال بريست، ݣرودنو، سلوتسك، و مينسك. هاد التقاليد ديال الحكم الذاتي ماشي غير قرّبات بيلاروسيا من أوروپا الغربية، ولكن زادت حتى من روح الإعتماد على الدات، و روجات للمقاولة، و زرعات الإحساس ب المسؤولية المدنية عند الناس.

ما بين 1517 و 1519، فرانسيشك سكارينا *Francysk Skaryna* (جوايه 1470–1552) طرجم الكتاب المقدس للغة اليومية ديال الناس ف داك الوقت، اللي هي البيلاروسية القديمة. ف العهد الشيوعي، الخدمة ديالو ما كانتش كتّعطالها القيمة اللي تستاهل، ولكن منين ولات بيلاروسيا دولة مستاقلة، ولا سكارينا رمز كيهم بزاف الناس اللي كيآمنو بالهوية الوطنية، سوا على قيبال الدفاع ديالو على اللغة البيلاروسية أولا على قيبال الأفكار الإنسانية اللي كان كيآمن بها. من القرن ربعطاش حتى القرن سبعطاش، ف الفترة اللي كانت فيها أفكار الإنسانية، و عصر النوضة، و الإصلاح الديني مزداهرة فـ أوروپا الغربية، كانت حتى بيلاروسيا كتشارك ف هاد النقاشات بسباب العلاقات التجارية اللي كانت عندها، و بسباب ولاد النوبالا و الحرفيين اللي كانو كيقراو ف الجامعات الغربية. الإصلاح الديني و الحركة المضادة للإصلاح ساهمو بزاف ف زدهار الكتابات الجدالية، و فتحو الباب ل نتشار المطابع و المدارس ف بيلاروسيا.

تطوّر الأدب البيلاروسي، اللي كان كينشر فكرة الإنتما الوطني عند البيلاروسيين، بان بشكل واضح ف الأعمال الأدابية ديال يانكا كوپالا (1882–1942) و ياكوب كولاس (1882–1956). الأشعار ديال هاد الكُتاب، و معاهم كتاب آخرين اللي كانو مميزين، ولات كاتعتابر من الكلاسيكيات ديال الأدب البيلاروسي العصري، بحيث ركّزو بزاف على المواضيع ديال لعروبية، حيث هاد المناطق كانت هي المصدر اللي كانو كيسمعو فيه اللغة البيلاروسية. و ف نفس الوقت، طوّرو هاد اللغة الأدبية و عاودو حياوها بعدما كانت مهمولة من القرن سطاش. حتى ف التسعينات، من بعد الإستقلال، بزاف ديال الكُتاب بقاو كيستعملو مواضيع لعروبية ف الكتابات ديالهم.

## مصادر

تصنيف:بيلاروسيا
تصنيف:تقافة صلاڤية